**UMA DATA NA HISTÓRIA**

**PARA O DIA: 08.05.2021**

**TRADUCAO: ABAUL AFAI**

**APRESENTACAO: ABDUL AFAI**

**ABERTURA GRAVADA**

**Mahiku mathannamararu, mweei wa Maio, mwaakha wa 1828 – Tiwayariwa-awe Jean Henri Dunant, namatthokiha a mutthenkeso wa Cruz Vermelha moolimwinkuni ni namaxintta oopacerya a tthuvo Nobel da Paz.**

**EFEITO**

Ayariwe mahiku mathanna mararu mweeri wa Maiomwaakha wa 1828, oGenebra, oSuica, yoola tanoko noosiveliwa okhaliheryana muhina mwa mweemusini ni hata pahi mmawaani, nloko naaphavela woona mmawaani mukhaliwaka saana. Axipapaawe Henri yiithyaalaxa oPooma mwaha wa axaapara ni yaari osiveliwa ni miteko sa Politica ni sikina sanmawaani.

Miteko saaweheryanxaawe ni oxutterya, waari waalela anaawe ni waakokhela wowaaxuttiha miteko sanmawaani ovinya okathi wa Dunant, ni wa axihimaawe axexe. Nave wa etthu yahareere omusivelaxa wa iye sonaawe wooxutta, waari weetta mukwaha naapapawe woorowa Toulon, wenno akhalenyaawe enamoona woohaaxiwa alipa otthukiwa okuzinha.

Eyaakha ya 1853, piwapacenrya-awe muteko wa eBanqueiro. Wiithokihenryawe okhala mulipa anakoso, Henry Dunant, piwivaherenryaawe mprojectoni moopakaka ephepa wa eapo ya Argelia.

Eyaakha ya 1859, ophavelaka weemereriwa ehakhi yoorumeelaka maasi, piwaalavunlyaawe ovinyawene ni mwene Napoleão Terceiro, yoola amulelihenryaawe sa nakoso- awe. Mwaha wa mwene yoowo okhala ni atoropaawe opuro waawaniwa ota wa Itaia, kaakhulumun-we wa yaphavelaxaawe woopwaherya ni nakoso awe onvuwiha.

Dunant, mpantta wa nakoso-awe, woonelenlyaawe wookothaxiwa ni ovulalihihaxiwa wa atoropa muhina mwa Século yanamulo ni xexe, onvurukhanoni wa mwa [oSolferino](http://www.cruzvermelha.pt/voluntariado/476-1859-batalha-de-solferino.html).

**EFEITO**

Noothikela oGenebra, Henry Dunant, ahupuwelela seiye sotheene sawehaawe ni khulaleerya wowupuwelela siiso vo seiyo sa oSolferino, wa eyaakha ya 1862. Wa elivro awe ahivuwiha mirukhu miili:

* Othokiheriwa makhuru anmawaani owivahererya yireliwaka okhaliheriwa athu yaale ovulala okathy wa khotto
* Othokiheriwa mwiwanano amoolumwenkuni akhaliherya atoropa ovulala ni a mamedico okhottoni.

Elivro yeeyo, yahooniherya muraarelo ni Dunant aheetta mukwaha woorowa wa Europa wotheene, woophavela waapwanya apathani anceene yaakhanle omukhaliherya saphavelaawe.

**EFEITO**

Eyaakha ya 1863, wookhaliheriwa ni apathanyaawe axexe oGenebra, ahithokiherya nikhuru nimosa na eComite ya moolumwenkuni yowaakhaliherya atoropa ovulala okathi wa ekhotto. Okathi mmosaru yoowo wathokiheriwe muthenkeso wa Cruz Vermelha, waaheliwe embatera ya oSuica masi nnya yoopittukuxiwa, eri elapo ya Henry Dunant.

Wa eyaakha yootharelana, saahikwerenyiwa mwiiwanano muloko ni piili, saathokihenrye ikhalelo sa oGenebra.

Okathi yoowo ekhotto ni ihakhi khasaavareya, pimwaakha waathokiheriwe nave Ehakhi yamoolumwenkuni ya Pinaadamu, oniheryaka wira okathi wa khotto saahikhala ikettelo sathariheliwa ni athu yaale owana ekhotto.

Eyaakha ya 1901, nookupaleeleya wa savaraawe, Henry Dunant, ahixukhureliwa woovahiwa etthuvo yoopacerya yaathomeliwe nsina na [Nobel da Paz](http://www.cruzvermelha.pt/voluntariado/482-1901-atribuicao-do-nobel-da-paz-a-henry-dunant.html).

Henry Dunant okwiiye oyarina myaakha miloko mithanna thaaru ni piili, eyo tiwi okwiiye, mahiku 30, mweeri wa Outubro, mwaakha 1910.

Wowupuweleliwawawe, nihiku nayariwaawe mahiku mathanna mararu mweeri wa Maio, ni wanithapeleliwa olumwenku wotheene, okhala nihiku na moolumwenkuni na Cruz vermelha.

**EFEITO**

Jean Henry Dunant okwiiye mwaha wa oretta, mahiku miloko miraru mweeri wa Outubro de 1910.

Nave muruthu-awe ovithiwe omahiye wa Shelfeld oZurique, oSuiça, woohikhala niira ni yaari athu vakhaani yaakhalenle masikho-awe.

**EFEITO FINAL**

Muhina moothapelela, oyariwawawe, mahiku 8, mweeri wa Maio de 1856, niri nihiku ninupuweleliwaawe iye savaraawe wa okathi wa khotto, akhaliheryaawe yaale ovulala ni ekhotto yawaniwa, wahimukhaliherya otthokiherya mwiwanano wa moolumwenkuni wa cruz vermelha.

Abdul Afai, tokumihenrye.

**FECHO GRAVADO**